Давлат тиббий суғуртаси жамғармаси методология бўлими томонидан 
2026 йил 2-6 февраль кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Норматив-ҳуқуқий ҳужжатларни идоралараро келишиш портали “project.gov.uz” орқали келиб тушган ҳужжат лойиҳа тўлиқ  ўрганиб чиқилди 
ва  ДТСЖ тамойиллари акс эттирилган таклифлар киритилди.
3. Жамғарма билан тиббий хизматлар харидида иштирок этувчи тиббиёт ташкилотлари масъуллари ва ҳудудий мутахассисларга давлат тиббий суғуртаси механизмларини жорий этиш бўйича саволлар ва муаммолар ечими бўйича  амалий ёрдам берилмоқда.
4. “Давлат ва нодавлат тиббиёт ташкилотлари томонидан ўткир юрак-қон томир касалликлари ва бош мияда қон айланишининг ўткир бузилиши ҳолатларида кўрсатилган шошилинч ва режали тиббий хизматларни молиялаштириш тартиби тўғрисидаги НИЗОМ” ҳужжат лойиҳаси тайёрланмоқда.
5. Марказий лабораториялар фаолиятини такомиллаштириш тўғрисида Кузатув кенгаши баёни ва низом лойиҳасига ўзгартириш ва қўшимчалар киритилди.
6. Ўзбекистон Республикаси Иқтисодиёт ва молия вазирлиги ҳузуридаги Ғазначилик хизмати қўмитасига шартномларни рўйхатдан ўтказиш тўғрисидаги хат тайёрланди.
7. Иқтисодиёт ва молия вазирлиги томонидан ташкил қилинган Жаҳон банки ходими Такахиро Хасуми иштирокидаги йиғилишда қатнашилди.
8. Жамғарма раҳбариятининг топшириғига биноан Ўзбекистон Республикаси Президентининг 05.09.2024 йилдаги ПҚ–311-сон қарори ижроси юзасидан 2025 йилда амалга оширилган ишлар Маълумоти тайёрланди.
9. ДТСЖ нинг 2026 йил 14 январдаги №2-и сонли “Ходимларни малака билимларини баҳолаш тўғрисида”ги буйруғи ижроси юзасидан бўлим ходимлари аттестациядан ўтказилди.
10. Шошилинч қабул бўлимларини молиялаштириш бўйича алоҳида механизм ишлаб чиқиш лойиҳа ҳужжати устида иш олиб борилмоқда.
11. 	Жамғарма раҳбариятининг топшириғига биноан, Соғлиқни сақлаш вазирлигига Ўзбекистон Республикаси Президентининг 20.01.2026 йилдаги “Ўткир юрак-қон томир ва цереброваскуляр касалликларнинг олдини олиш чора тадбирларини такомиллаштириш тўғрисида”ги ПҚ-20-сон қарори ижроси юзасидан ишлаб чиқилган чора тадбирлар режасида берилган вазифаларни бажаришда қўлланиладиган маълумотлар сўрови шакллантирилган хат лойиҳаси тайёрланди.
12. Бўлим ходимлари ССВ томонидан ташкиллаштирилган JICA-Япония халқаро агентлиги соғлиқни сақлаш бўйича катта маслаҳатчиси MakotoTobe иштирокида “Япониянинг универсал тиббий суғурта тизими ҳамда JICAнинг соғлиқни сақлаш тизимини молиялаштириш бўйича ҳамкорлиги” мавзусидаги семинарда иштирок этди. 
13. “Даволанган ҳолат учун” тўлов усулини такомиллаштириш ҳамда Клиник-харажат гуруҳлари миллий моделини яратиш чора-тадбирлари тўғрисида” Давлат тиббий суғуртаси жамғармаси Кузатув кенгаши мажлисининг баёни  ҳужжат лойиҳаси тайёрланди.
14. Жамғарма раҳбариятининг топшириғига биноан, молиявий назоратни олиб бориш механизмларини ишлаб чиқиш учун, ҳуқуқий-норматив ҳужжатлар, хорижий давлатлар тажрибаси ўрганилмоқда.
15. Вазирлар Маҳкамасининг ВМҚ-694-сонли қарори ижроси юзасидан “Имтиёз тоифаси мавжуд беморларда юқори технологик жарроҳлик амалиётлари”га йўналтириш механизмларини рақамлаштирилган тизимда яратиш ҳамда тизимга Жамғарма иш фаолиятини олиб бориш имконини берувчи модуль технологик йўриқномаси ҳамкорликда ишлаб чиқилди ва тест синовларида қатнашилди.
16. Жамғарма раҳбариятининг топшириғига биноан, Жаҳон соғлиқни сақлаш ташкилоти (ЖССТ) тасарруфида яратилган, янгиланиб борилаётган 
ва юритилиб келинаётган Жарроҳлик амалиётлари халқаро классификацияси (ICHI)ни ўзбек тилига таржима қилиниши ҳамда янгиланиб борилишини назорат қилиб борилишини Жамғармага топширилиши юзасида Соғлиқни сақлаш вазирлигидан ЖССТ га йўналтирилган хат матни тасдиқлатиб олинди. Хат ЖССТ га киритилди ҳамда талабга биноан ЖССТ тасарруфида юритилиб келинаётган Жарроҳлик амалиётлари халқаро классификацияси (ICHI) сайтида рўйхатдан ўтказилди.
17. Жамғарма раҳбариятининг топшириғига биноан, Халқаро оилавий шифокорлар ассоциацияси (WONCA) томонидан яратилган, янгиланиб борилаётган ва юритилиб келинаётган Бирламчи тиббий ёрдамнинг халқаро таснифи (ICPC-3, 2021 йил) муаллифлик ҳуқуқини харид қилиш ҳамда мамлакатимиз қонунчилиги бўйича қабул қилинган Бирламчи тиббий ёрдамнинг халқаро таснифи (ICPC-2, 2005 йил) соғлиқни сақлаш электрон ахборот тизимига жорий этиб ҳамшираларга ундан фойдаланиш имконияти сўралган хат юзасидан Соғлиқни сақлаш вазирлигидан жавоб хати олинди.
18. Жаҳон банки, Иқтисодиёт ва молия вазирлиги вакиллари билан Соғлиқни сақлаш тизимини ривожлантириш концепцияси муҳокамасига бағишланган 2-та йиғилишда иштирок этилди.
19. Давлат тиббий суғуртаси жамғармаси ва тиббиёт ташкилотлари ўртасидаги муносабатларда молиявий назоратни амалга ошириш тартиби тўғрисидаги низом лойиҳаси ишлаб чиқилмоқда.
20. Энг кенг тарқалган касалликлар бўйича скрининг текширувлари, консерватив ва жарроҳлик даволаш ҳамда реабилитация тадбирларининг қиймати тўғрисидаги маълумотлар тўпланган ва тизимлаштирилган. Кўрсатилган маълумотлар умумлаштирилган ва ягона йиғма жадвал кўринишида раҳбариятига тақдим этилди. 

